তারা (বৌদ্ধধর্ম)
তারা (, ; Tib. སྒྲོལ་མ, Drolma) বা আর্যতারা হলেন মহাযান বৌদ্ধধর্মের একজন নারী বোধিসত্ত্ব, যিনি বজ্রযান বৌদ্ধধর্মে একজন নারী বুদ্ধের মর্যাদা পান। তিব্বতি বৌদ্ধধর্মে তাঁকে জেতসুন দোলমা (তিব্বতি ভাষা:"rje btsun sgrol ma") বলা হয়। তিনি "নির্বাণ-জননী" হিসেবে পরিচিত। তারা কাজ ও কীর্তির গুণাবলির সাফল্যের প্রতিনিধি। জাপানে তিনি "তারা বোসাতসু" (多羅菩薩) নামে পরিচিত। চীনা বৌদ্ধধর্মে তিনি "দৌলাও পূসা" নামে (多羅菩薩) স্বল্প-পরিচিত।
বেন্‌যাইতেন
বেন্‌যাইতেন শিন্তো ধর্মের একজন স্ত্রী "কামি"। কামি রূপে তাঁর নাম ইচিকিশিমা-হিমে-নো-মিকোতো (市杵島姫命)। তেন্দাই বৌদ্ধধর্মে অন্য এক "কামি" উগাজিনের সারবত্তা হিসেবে তাঁর উল্লেখ আছে। বেন্‌যাইতেনের মাথার উপর ক্ষেত্রবিশেষে তোরিই সমেত উগাজিনের পুতুল রাখা হয়। এই রূপে তাঁর নাম উগা বেন্‌যাইতেন বা উগা বেন্‌তেন। শিন্তো তীর্থের প্রবেশপথের নাম বেন্‌তেন-দোও বা বেন্‌তেন-শা (弁天社)। কখনও কখনও সমগ্র তীর্থও বেন্‌যাইতেনকে উৎসর্গ করা হয়, যেমন কামাকুরার যেনারাই বেন্‌যাইতেন উগাফুকু তীর্থ ও নাগোয়্যার কাওয়াহারা তীর্থ।